पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार ने वर्तमान समय में ऑक्सीजन की जरुरत को देखते हुए नई एवं पूर्व स्थापित ऑक्सीजन उत्पादन करने वाली इकाइयोें के लिए विशेष पैकेज जारी किया गया है। इच्छुक उद्यमी जो ऑक्सीजन उत्पादन प्लान्ट स्थापित करना चाहते हैं इस पैकेज के तहत सहायता प्राप्त कर सकते है।
जिला उद्योग केंद्र के महाप्रबंधक राहुलदेव सिंह ने बताया कि उक्त उद्यम मेें एक करो़ड़ या इससे अधिक निवेश जिसमें प्लांट एवं मशीनरी एवं अन्य उपकरणोें पर किए गए व्यय (अधिकतम 50 लाख रू.) के 25 प्रतिशत तक की राशि पूंजीगत अनुदान के रूप में दो किश्तो में उपलब्ध कराई जाएगी।
जिसमें अनुदान की पहली किश्त प्लांट, मशीनरी या उपकरण खरीद के लिए आदेश की प्रति प्रस्तुत करने पर तथा दूसरी किश्त उत्पादन प्रारम्भ करने के बाद निवेश के साक्ष्य प्रस्तुत करने पर दी जाएगी । उद्यम को 30 सितम्बर 2021 तक मेडिकल ऑक्सीजन उत्पादन प्रारम्भ करना होगा। उद्यम को राजस्थान एमएसएमई एक्ट 2019 के प्रावधान के अनुसार उद्यम स्थापना के प्रारंभिक तीन वर्षो में राज्य सरकार के संबंधित विभागों की नियामक स्वीकृतियोें और निरीक्षणों से छूट रहेगी।
साथ ही राज्य सरकार द्वारा केन्द्र सरकार के संबंधित विभागों से भी जरूरी स्वीकृतियां दिलवाने, बिजली तथा पानी की व्यवस्थाएं शीघ्र उपलब्ध कराने के लिए सहयोग करेगी। विशेष पैकेज की अधिक जानकारी के लिए जिला उद्योग केन्द्र मेें सम्पर्क कर सकते है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn